3 การประกอบธุรกิจของแต่ละสายผลิตภัณฑ์

3.1 ลักษณะของผลิตภัณฑ์ของบริษัทและบริษัทร่วม

กลุ่มธุรกิจเส้นใย บริษัทในกลุ่มนี้มี 2 บริษัท คือ บริษัท ไทยเรยอน จำกัด (มหาชน)
ผลิตภัณฑ์หลักคือเส้นใยประดิษฐ์เรยอน (Viscose Rayon Staple Fibre)
ซึ่งเป็นวัตถุดิบหลักของอุตสาหกรรมปั่นด้ายและทอผ้า และเกลือโซเดียมซัลเฟต
ซึ่งใช้ในอุตสาหกรรมผงซักฟอกและสิ่งทอ และบริษัท เอวี เซลล์ อิงค์ – ประเทศแคนาดา
ซึ่งเป็นผู้ผลิตเยื่อกระดาษชนิดละลายน้ำได้ และเป็นวัตถุดิบหลักของการผลิตเส้นใยประดิษฐ์เรยอน

กลุ่มธุรกิจผงเขม่าดำ บริษัทในกลุ่มนี้ ได้แก่ บริษัท ไทยคาร์บอนแบล็ค จำกัด (มหาชน)
มีผลิตภัณฑ์หลักคือผงเขม่าดำ ซึ่งเป็นวัตถุดิบของอุตสาหกรรมยางรถยนต์
โดยวัตถุดิบหลักของการผลิตผงเขม่าดำคือ น้ำมันดิบ
ในกระบวนการผลิตจะทำให้เกิดไอน้ำและพลังงานความร้อน โดย บมจ. ไทยเรยอน
สามารถนำพลังงานไอน้ำและความร้อนที่ได้จากขบวนการผลิตผงเขม่าดำมาใช้เป็นส่วนหนึ่งในกระบวนการผลิตเส้นใยประดิษฐ์เรยอนได้

กลุ่มธุรกิจสิ่งทอ บริษัทในกลุ่มนี้ ได้แก่ บริษัท อินโดไทย ซินเทติคส์ จำกัด บริษัท ไทยอคริลิค
ไฟเบอร์ จำกัด บริษัท อเล็กซานเดรีย อคริลิค เอส.เอ.อี - ประเทศอิยิปต์ และบริษัท
พีทีอินโดลิเบอร์ตี้ จำกัด – ประเทศอินโดนีเซีย โดยบริษัทในกลุ่มธุรกิจนี้เป็นโรงงานผลิตเส้นใย
และปั่นด้าย ซึ่งเป็นฐานลูกค้าสำคัญ ของบมจ. ไทยเรยอน โดยมียอดซื้อรวมเกินกว่าร้อยละ 10
ของยอดขายรวมของบริษัทฯ

กลุ่มธุรกิจเคมีภัณฑ์ บริษัทในกลุ่มนี้ ได้แก่ บริษัท ไทยโพลีฟอสเฟต และเคมีภัณฑ์ จำกัด บริษัท
ไทยออแกนิก เคมีคัลส์ จำกัด และบริษัท ไทยอีพอกซี่ แอนด์ อัลลายด์ โปรดักส์ จำกัด
ซึ่งทั้งสามบริษัทนี้ เป็นผู้ผลิตเคมีที่สำคัญที่นำมาใช้เป็นวัตถุดิบหลักในการผลิตเส้นใยประดิษฐ์เรยอน
ตลอดจนเป็นลูกค้าของบริษัทสำหรับผลิตภัณฑ์เกลือโซเดียมซัลเฟตด้วย

ลูกค้าของบมจ. ไทยเรยอน นอกจากจะเป็นกลุ่มลูกค้าในอุตสาหกรรมสิ่งทอแล้ว
ผลิตภัณฑ์เรยอนยังใช้เป็นวัตถุดิบในอุตสาหกรรมอื่นด้วย
โดยสามารถจำแนกตามลักษณะการใช้งานได้ดังนี้ :

  ------------------ -------------------- ------------------ ----------------
  ของใช้ส่วนตัว         ของใช้ในโรงพยาบาล     ของใช้ในอุตสาหกรรม   เบ็ดเตล็ด

  ผ้าห่มแบบใช้แล้วทิ้ง     ผ้าปูที่นอน              แผ่นกรองอากาศ       ซองจดหมาย

  ผ้าเช็ดตัว            ปลอกหมอน             ไส้กรองน้ำมัน         เต้นท์

  ผ้าเช็ดปากและเช็คมือ   เสื้อคลุมของแพทย์        พรม                ถุงนอน

  พรมปูพื้น             หมวกคลุมผมและหน้ากาก   แผ่นดิสก์คอมพิวเตอร์    แผ่นป้าย

  ผ้าปูโต๊ะ             พลาสเตอร์ปิดแผล        แผ่นกั้นแบตเตอรี่       เสื้อชุดหมี

  แปรงปัดฝุ่น           ผ้าเช็ดตัวอนามัย         ไส้กรองของปากกา     ผ้าคลุมเบาะ

  กระดาษบุฝาผนัง       ผ้าอ้อมแบบใช้แล้วทิ้ง      ฉนวนกันความร้อน      ผ้าซับใน

  ผ้าเช็ดถูในครัว        แผ่นซับน้ำนม                               ผ้ารองซับใน

  ผ้าม่าน              ผ้าซับของเหลว                             
  ------------------ -------------------- ------------------ ----------------

  สิทธิพิเศษจากการส่งเสริมการลงทุน

บริษัทฯ ได้รับสิทธิพิเศษทางภาษีภายใต้พระราชบัญญัติส่งเสริมการลงทุน พ.ศ. 2520
ซึ่งออกให้โดยคณะกรรมการส่งเสริมการลงทุน เมื่อวันที่ 17 พฤษภาคม 2537
สำหรับการผลิตผลิตภัณฑ์จากเส้นใยประดิษฐ์เรยอน ทั้งนี้ภายใต้เงื่อนไขที่กำหนดบางประการ
สิทธิพิเศษรวมถึงการได้รับยกเว้นภาษีเงินได้นิติบุคคล สำหรับกำไรสุทธิเป็นระยะเวลาสามปี
นับตั้งแต่วันที่มีรายได้จากการประกอบกิจการนั้น (สิทธิพิเศษนี้หมดอายุแล้วในวันที่ 31 กรกฎาคม
2541)
และได้รับอนุญาตให้หักเงินได้พึงประเมินเท่ากับร้อยละห้าของรายได้จากการส่งออกที่เพิ่มขึ้นจากปีก่อนเป็นเวลาสิบปี

ภาวะตลาดและการแข่งขัน

กลยุทธ์ทางการตลาด

บริษัทมีจุดเด่นด้านการตลาดหลายประการ ดังนี้

1. นโยบายและลักษณะการตลาดของผลิตภัณฑ์

บริษัทมีนโยบายในการทำตลาดและจัดจำหน่ายสินค้าให้กับลูกค้าในประเทศก่อน
โดยมุ่งเน้นและสร้างความต้องการ ตลอดจนเพิ่มอรรถประโยชน์และการนำไปในใช้กับผลิตภัณฑ์ใหม่
ในกลุ่มลูกค้าใหม่ อย่างไรก็ตาม เนื่องจากขนาดของตลาดภายในประเทศยังถูกจำกัด
ผลผลิตจำนวนมากจึงต้องส่งออกไปยังตลาดต่างประเทศ ในระหว่าง ปี 2547
การขาดแคลนใยฝ้ายและความสามารถในการผลิตที่เพิ่มขึ้น
ทำให้ความต้องการภายในประเทศเพิ่มขึ้น ปริมาณการส่งออกจึงต้องลดลง

  ----------------------------------- ----------- ----------- -----------
  หน่วย : เมตริกตัน                      ปี 2547      ปี 2546      ปี 2545

  ปริมาณการขายภายในประเทศ :            42,228      32,963      31,095
  เส้นใยประดิษฐ์เรยอน                                            

  ปริมาณการขายต่างประเทศ :              36,902      40,373      39,182
  เส้นใยประดิษฐ์เรยอน                                            

  ปริมาณการขายเกลือโซเดียมซัลเฟต          59,651      56,321      50,767
  ----------------------------------- ----------- ----------- -----------

2. บริษัทแต่งตั้งตัวแทนจำหน่าย ตลอดจนติดต่อโดยตรงกับลูกค้าในต่างประเทศ
และยังมีที่ปรึกษาและเจ้าหน้าของบริษัทร่วมทั้งในประเทศตุรกีและประเทศสหรัฐอเมริกาทำหน้าที่ให้คำปรึกษาและความช่วยเหลือด้านเทคนิค
และสนับสนุนกิจกรรมการตลาดให้แก่ลูกค้าได้ใกล้ชิดมากยิ่งขึ้น

3. บริษัทยังคงพัฒนาธุรกิจต่อไปอย่างไม่หยุดยั้งโดยเฉพาะตลาดที่ไม่สิ่งทอ (non-woven)
ซึ่งมีแนวโน้มการเติบโตอย่างต่อเนื่อง ทั้งนี้เพื่อผลกำไรที่ดีขึ้น
และยังเป็นการเพิ่มส่วนแบ่งในตลาดขนาดเล็กให้มากขึ้น

4. ตราสินค้าของเส้นใยเซลลูโลสของบริษัทและบริษัทร่วมในประเทศอินเดียและอินโดนีเซียคือ
“เบอร์ล่าเซลลูโลส”ในขณะที่ “เบอร์ล่าวิสโคส”
เป็นตราสินค้าสำหรับเส้นใยประดิษฐ์เรยอนและตลาดที่ไม่ใช่สิ่งทอ

5. ด้านปริมาณการผลิต :
บริษัทได้มีการพัฒนาอย่างต่อเนื่องและได้รับความช่วยเหลือจากผู้เชี่ยวชาญด้านเทคนิคในการเพิ่มประสิทธิการทำงานของเครื่องจักร
ซึ่งมีผลทำให้ปริมาณการผลิตทั้งเส้นใยประดิษฐ์เรยอน
และเกลือโซเดียมซัลเฟตมีการเติบโตอย่างต่อเนื่อง
บริษัทมีอัตราการตกผลึกของโซเดียมซัลเฟตสูงสุดร้อยละ 76
ซึ่งเป็นอัตราที่สูงที่สุดในบรรดาผู้ผลิตเส้นใยประดิษฐ์เรยอน

  ----------------------------- ------------- ------------- -------------
  ปริมาณการผลิต (เมตริกตัน)         ปี 2547        ปี 2546        ปี 2545

  เส้นใยประดิษฐ์เรยอน              78,614        74,109        67,531

  เกลือโซเดียมซัลเฟต               59,737        56,073        50,619
  ----------------------------- ------------- ------------- -------------

ข. ภาวะการแข่งขัน

สภาพการแข่งขันในอุตสาหกรรม

ในช่วงเวลา 2- 3 ปีที่ผ่านมา ความต้องการเส้นใยประดิษฐ์รวมของโลกอยู่ในภาวะซบเซาประมาณ
1.6 ล้านตัน แต่ในปี 2546 ความต้องการดังกล่าวเพิ่มขึ้นร้อยละ 5.9 เป็นจำนวน 1.8 ล้านตัน
แต่เนื่องจากการปิดโรงงานในประเทศที่พัฒนาแล้วในช่วง 3
ปีที่ผ่านมาทำให้ความสามารถในการผลิตลดลง อย่างไรก็ตาม
การขาดแคลนผลิตภัณฑ์นี้ได้ถูกชดเชยโดยการเติบโตของโรงงานในประเทศจีนซึ่งมีอย่างกระจัดกระจาย
จากการเติบโตและความเป็นน้ำหนึ่งอันเดียวกันของกลุ่มบริษัทที่มีฐานการผลิตในประเทศอินเดีย
อินโดนีเซีย และประเทศไทย ทำให้ปริมาณการผลิตที่ไม่ได้มาจากฐานการผลิตในประเทศจีน
มาจากผู้ผลิตรายใหญ่เพียงไม่กี่รายเท่านั้น ส่วนในประเทศจีน ถึงแม้จะมีอัตราการเติบโตเร็ว
แต่ปริมาณการผลิตรวมล้วนมาจากโรงงานเล็กๆหลายแห่ง

การจำหน่ายและช่องทางการจัดจำหน่าย

จากการที่ไทยเรยอนเป็นผู้ผลิตรายเดียวในประเทศไทย
จึงไม่มีปัญหาการแข่งขันจากคู่แข่งในประเทศ มีเพียงปัญหาการจากการนำเข้าเส้นใยประดิษฐ์เท่านั้น
ด้วยศักยภาพของบริษัทและราคาที่เป็นธรรม การจัดส่งสินค้าที่มีประสิทธิภาพ
ตลอดจนการให้ความช่วยเหลือทางด้านเทคนิค ทำให้การแข่งขันในประเทศไม่รุนแรงมากนัก
ส่วนตลาดต่างประเทศ
เมื่อเปรียบเทียบกับคู่แข่งในอุตสาหกรรมแล้วไทยเรยอนถือได้ว่าเป็นผู้จัดจำหน่ายระดับแนวหน้า

แต่บริษัทกลับประสบปัญหาด้านการแข่งขันจากผลิตภัณฑ์เส้นใยทดแทน
ซึ่งได้อธิบายรายละเอียดไว้ในหัวข้อปัจจัยเสี่ยงแล้ว
ความต้องการฝ้ายที่ลดลงโดยเฉพาะในประเทศจีน จึงทำให้มีการเพาะปลูกน้อย
ส่งผลให้ราคาฝ้ายอยู่ในระดับคงที่ และช่วยพยุงราคาเส้นใยประดิษฐ์ด้วย
แต่แนวโน้มดังกล่าวอาจจะเปลี่ยนไปในทางตรงข้ามภายในสิ้นปีนี้
กล่าวคือการเพาะปลูกฝ้ายจะเพิ่มขึ้นมาก ส่งผลให้ราคาฝ้ายลดลงทุกวัน
และจะส่งผลให้ราคาเส้นใยประดิษฐ์เรยอนต้องลดลงตามด้วย

ไทยเรยอนได้ให้ความสำคัญและมีความมุ่งมั่นพัฒนาตลาดนอนวูเว่นให้ประสบผลสำเร็จยิ่งขึ้น
ส่วนแบ่งตลาดของเส้นใยประดิษฐ์ในตลาดนอนวูเว่นมีเพียงร้อยละ 8 เมื่อเทียบกับเส้นใยประเภทอื่น
ในขณะที่ตลาดนอนวูเว่นมีอัตราการเติบโตร้อยละ 5 ต่อปี
ในปีที่ผ่านมาราคาขายของเส้นใยในตลาดนอนวูเว่นสามารถขายได้ราคาดีกว่าอุตสาหกรรมสิ่งทอ
แต่จากภาวะการแข่งทั้งจากเส้นใยทดแทน และการเพิ่มขึ้นของจำนวนคู่แข่งขันในตลาดส่วนนี้
ทำให้ราคาขายต่อหน่วยจำเป็นต้องปรับลดลง ตลอดจนต้องปรับคุณภาพของสินค้าและบริการให้ดียึ่งขึ้น
เพื่อเพิ่มขีดความสามารถในการแข่งขัน

การจัดจำหน่ายในปี 2547

+---------------------+-------+------+-------+------+-------+------+
|                     | ปี     |      | ปี     |      | ปี     |      |
|                     | 2547  |      | 2546  |      | 2545  |      |
+---------------------+-------+------+-------+------+-------+------+
|                     | เม    | %    | เม    | %    | เม    | %    |
|                     | ตริกตัน |      | ตริกตัน |      | ตริกตัน |      |
+---------------------+-------+------+-------+------+-------+------+
| ปริมาณการผลิตจริง      |       |      |       |      |       |      |
+---------------------+-------+------+-------+------+-------+------+
| เส้นใยประดิษฐ์เรยอน    | 7     |      | 7     | 11   | 6     | 10   |
|                     | 8,614 |      | 4,109 | 0.00 | 7,531 | 0.05 |
+---------------------+-------+------+-------+------+-------+------+
| เกลือโซเดียมซัลเฟต     | 5     |      | 5     | 11   | 5     | 10   |
|                     | 9,737 |      | 6,073 | 9.00 | 1,619 | 9.25 |
+---------------------+-------+------+-------+------+-------+------+
| ปริมาณการขายจริง      |       |      |       |      |       |      |
+---------------------+-------+------+-------+------+-------+------+
| ภายในประเทศ         | 4     |      | 3     | 4    | 3     | 4    |
|                     | 2,228 |      | 2,963 | 5.00 | 1,095 | 4.25 |
+---------------------+-------+------+-------+------+-------+------+
| ต่างประเทศ           | 3     |      | 4     | 5    | 3     | 5    |
|                     | 6,902 |      | 0,373 | 5.00 | 9,182 | 5.75 |
+---------------------+-------+------+-------+------+-------+------+
| รวม                 | 7     |      | 7     | 10   | 7     | 10   |
|                     | 9,130 |      | 3,336 | 0.00 | 0,277 | 0.00 |
+---------------------+-------+------+-------+------+-------+------+
|                     | ปี     |      | ปี     |      | ปี     |      |
|                     | 2547  |      | 2546  |      | 2545  |      |
+---------------------+-------+------+-------+------+-------+------+
| ปริม                 | ล     | %    | ล     | %    | ล     | %    |
| าณการขายภายในประเทศ | ้านบาท |      | ้านบาท |      | ้านบาท |      |
+---------------------+-------+------+-------+------+-------+------+
| เส้นใยประดิษฐ์เรยอน    | 2,517 | 5    | 1,829 | 4    | 1,715 | 4    |
|                     |       | 0.40 |       | 2.53 |       | 2.41 |
+---------------------+-------+------+-------+------+-------+------+
| เกลือโซเดียมซัลเฟต     | 198   | 3.96 | 191   | 4.44 | 179   | 4.43 |
+---------------------+-------+------+-------+------+-------+------+
| อื่น ๆ                | 17    | 0.34 | 22    | 0.52 | 43    | 2.06 |
+---------------------+-------+------+-------+------+-------+------+
| รวม                 | 2,732 | 5    | 2,042 | 4    | 1,937 | 4    |
|                     |       | 4.70 |       | 7.49 |       | 8.90 |
+---------------------+-------+------+-------+------+-------+------+
| ป                   |       |      |       |      |       |      |
| ริมาณการขายต่างประเทศ |       |      |       |      |       |      |
+---------------------+-------+------+-------+------+-------+------+
| เส้นใยประดิษฐ์เรยอน    | 2,261 | 4    | 2,254 | 5    | 2,107 | 5    |
|                     |       | 5.27 |       | 2.41 |       | 2.10 |
+---------------------+-------+------+-------+------+-------+------+
| เกลือโซเดียมซัลเฟต     | 0     | NIL  | 2     | 0.05 | NIL   | NIL  |
+---------------------+-------+------+-------+------+-------+------+
| อื่น ๆ                | 1     | 0.02 | 2     | 0.05 | NIL   | NIL  |
+---------------------+-------+------+-------+------+-------+------+
| รวม                 | 2,262 | 4    | 2,258 | 5    | 2,107 | 5    |
|                     |       | 5.29 |       | 2.51 |       | 2.10 |
+---------------------+-------+------+-------+------+-------+------+
| ปริมาณการขายรวม      |       |      |       |      |       |      |
+---------------------+-------+------+-------+------+-------+------+
| เส้นใยประดิษฐ์เรยอน    | 4,778 | 9    | 4,082 | 9    | 3,822 | 9    |
|                     |       | 5.67 |       | 4.93 |       | 4.51 |
+---------------------+-------+------+-------+------+-------+------+
| เกลือโซเดียมซัลเฟต     | 198   | 3.64 | 194   | 4.51 | 179   | 4.43 |
+---------------------+-------+------+-------+------+-------+------+
| อื่น ๆ                | 18    | 0.69 | 24    | 0.56 | 43    | 1.06 |
+---------------------+-------+------+-------+------+-------+------+
| รวม                 | 4,994 | 10   | 4,300 | 10   | 4,044 | 10   |
|                     |       | 0.00 |       | 0.00 |       | 0.00 |
+---------------------+-------+------+-------+------+-------+------+

3.  วัตถุดิบ และผู้จำหน่ายวัตถุดิบ (SUPPLIER)

การจัดหาวัตถุดิบเพื่อการจัดจำหน่ายและสภาพปัญหา

ราคาวัตถุดิบมีบทบาทอย่างมากต่อต้นทุนการดำเนินงานของบริษัท
รายละเอียดของวัตถุดิบหลักแต่ละชนิดมีดังนี้

เยื่อกระดาษชนิดละลายน้ำได้

เยื่อกระดาษชนิดนี้ต้องนำเข้าจากต่างประเทศทั้งหมด
โดยส่วนใหญ่ได้จากบริษัทในประเทศแอฟริกาใต้และแคนาดา (บริษัทร่วม)
เยื่อกระดาษชนิดนี้มีราคาที่เปลี่ยนแปลงขึ้นลงอย่างมากและมีแหล่งจำหน่ายน้อยราย
ดังนั้นผู้ขายจึงมีความสามารถในการต่อรองได้มาก หลังจากที่มีราคาสูงสุดเมื่อตอนต้นปี
ราคาเริ่มลดลงในไตรมาสสุดท้ายของ ปี 2547
แม้ราคาของเยื่อกระดาษชนิดละลายน้ำได้จะคล้อยตามแนวโน้มราคาของเยื่อชนิดที่นำมาผลิตกระดาษ
แต่ราคาที่แท้จริงจะได้รับอิทธิพลจากปริมาณอุปสงค์และอุปทานเท่านั้น

โซดาไฟ

วัตถุดิบชนิดนี้บางส่วนได้จากการนำเข้าจากต่างประเทศ และบางส่วนจากแหล่งผลิตภายในประเทศ
เนื่องจากความต้องการโซดาไฟภายในประเทศได้ปรับตัวสูงขึ้นแต่ปริมาณการผลิตมิได้เพิ่มตาม
วัตถุดิบภายในประเทศจึงหาได้ยากมากขึ้น
บริษัทใช้กลยุทธ์เพิ่มประสิทธิภาพการขนส่งเพื่อรองรับการนำเข้าจากต่างประเทศในปริมาณมากได้
ราคาโซดาไฟก็มีแนวโน้มเพิ่มขึ้นอย่างรวดเร็ว โดยราคาสูงขึ้นทุกๆไตรมาส
ซึ่งคาดว่าจะถึงจุดสูงสุดในระยะเวลาอันใกล้
การที่อุปทานมีจำนวนจำกัดและราคาสูงขึ้นทำให้มีความต้องการคลังสินค้าที่ใหญ่ขึ้นและหาแหล่งนำเข้าที่มั่นคง
บริษัทคาดว่าแนวโน้มราคาที่สูงนี้จะคงอยู่อย่างน้อย 2-3 ไตรมาสข้างหน้า

กำมะถัน

วัตถุดิบชนิดนี้ใช้ในโรงงานผลิตคาร์บอนไดซัลไฟด์ (CS₂) และกรดซัลฟุริก (H₂SO₄)
สามารถหาได้ตามธรรมชาติในเหมืองในประเทศแคนาดา หรือเป็นผลิตภัณฑ์ที่ได้จากการกลั่นน้ำมัน
บริษัทนำเข้าวัตถุดิบนี้จากโรงกลั่นน้ำมันในสิงคโปร์และตะวันออกกลาง
ความต้องการที่เพิ่มสูงขึ้นมากในประเทศจีนในช่วง 3 ปีที่แล้ว ทำให้ราคาสูงขึ้นเป็นประวัติการณ์
หลังจากนั้นราคาก็เปลี่ยนแปลงอยู่ในช่วงแคบๆ และจากปัจจัยอัตราค่าระวางเรือระหว่างประเทศ
กอปรกับความต้องการจากประเทศจีนที่มีการปรับตัวสูงขึ้น
เป็นอุปสรรคสำคัญทำให้ราคากำมะถันไม่สามารถปรับลดลงได้ในอนาคตอันใกล้

ถ่านไม้

ถ่านไม้ถูกนำใช้ในการผลิตก๊าซคาร์บอนไดซัลไฟด์
ซึ่งก๊าซดังกล่าวเป็นวัตถุดิบหลักอีกชนิดหนึ่งในการผลิตเส้นใยประดิษฐ์เรยอน
บริษัทนำก๊าซฯมาใช้ในขบวนการผลิตเท่านั้น
ถ่านไม้เป็นสินค้าที่มีการเปลี่ยนแปลงราคาขึ้นอยู่กับฤดูกาล
จากแนวโน้มความขาดแคลนจากแหล่งภายในประเทศ
ทำให้ต้องนำเข้าสินค้าชนิดนี้จากกลุ่มบริษัทในประเทศอินโดนีเซีย ซึ่งส่งผลทำให้ต้นทุนของบริษัทสูงขึ้น

การดำเนินการและค่าใช้จ่ายในการลงทุนเพื่อลดผลกระทบต่อสิ่งแวดล้อม

ผลกระทบต่อสิ่งแวดล้อม

ในอุตสาหกรรมการผลิตเส้นใยประดิษฐ์ จะมีของเสียที่เกิดจากกระบวนการผลิต
ทั้งทางน้ำและทางอากาศ
ซึ่งผู้ประกอบการจะต้องปฏิบัติให้เป็นไปตามข้อกำหนดของกรมโรงงานอุตสาหกรรม
กระทรวงอุตสาหกรรม ซึ่งบริษัทฯได้ดำเนินการและปฏิบัติตามโดยเคร่งครัด ดังรายละเอียดต่อไปนี้
:

1. ค่าก่อสร้างระบบบำบัดมลภาวะ หมายถึง ค่าใช้จ่ายในการก่อสร้างอาคาร การติดตั้งเครื่องมือ
เครื่องจักร และอุปกรณ์ในระบบได้แก่

1.1ระบบบำบัดน้ำเสีย 58 ล้านบาท

1.2ระบบบำบัดมลภาวะทางอากาศ 28 ล้านบาท

รวมเป็นเงินทั้งสิ้น 86 ล้านบาท

บริษัทฯมีโครงการที่จะติดตั้งอุปกรณ์เพิ่มเติมเพื่อเพิ่มประสิทธิภาพของระบบบำบัดน้ำเสียดังต่อไปนี้
บ่อตกตะกอนขั้นแรก 2 บ่อ ถังเพิ่มความเข้มข้นตะกอน 1 ถัง เครื่องรีดตะกอน 1 เครื่อง และ
อุปกรณ์เสริมอื่นๆอีก เพิ่มขึ้นจากอุปกรณ์ที่มีอยู่ในปัจจุบัน
โดยการลงทุนในโครงการนี้มีค่าใช้จ่ายประมาณ 92 ล้านบาท
ซึ่งคาดว่าจะแล้วเสร็จประมาณเดือนกรกฎาคม 2547
โดยเฉพาะอย่างยิ่งระบบบำบัดน้ำเสียที่ได้ปรับปรุงขึ้นใหม่นี้จะทำงานด้วยระบบ DCS
รวมทั้งระบบรายงานการระบายน้ำทิ้งออนไลน์ และ
ระบบรายงานการระบายอากาศเสียออกจากโรงงาน(CEMS)
ตามประกาศของกรมโรงงานอุตสาหกรรม

2.  ค่าใช้จ่ายในการเดินระบบ 65 ล้านบาทต่อปี

3. การจัดทำรายงาน

บริษัทฯ ได้จัดทำรายงานผลวิเคราะห์มลภาวะ (รว.1 และ รว.2 ตามแบบที่ทางราชการกำหนด)
ให้กรมโรงงานอุตสาหกรรมทราบทุก 3 เดือน และบริษัทฯ ได้แนบเอกสารเหล่านี้ซึ่งประกอบด้วย

  3.1 ปริมาณการใช้ไฟฟ้าในแต่ละเดือนของแต่ละหน่วยบำบัดมลภาวะ
  (มาตรวัดการใช้ไฟฟ้าติดตั้งแยกเฉพาะระบบควบคุมมลภาวะ)
  ซึ่งเจ้าหน้าที่ของทางราชการสามารถตรวจสอบได้ตลอดเวลา

3.2 ปริมาณการจัดซื้อและการใช้สารเคมีในแต่ละเดือน
ซึ่งเจ้าหน้าที่ของทางราชการสามารถตรวจสอบได้ตลอดเวลา

4. การตรวจระบบและการเก็บตัวอย่างเพื่อการวิเคราะห์

เจ้าหน้าที่จากอุตสาหกรรมจังหวัด และ
/หรือจากกรมโรงงานอุตสาหกรรมจะตรวจโรงงานพร้อมกับเก็บตัวอย่างมลภาวะที่ผ่านการบำบัดแล้วเพื่อนำไปวิเคราะห์
เพื่อตรวจสอบประสิทธิภาพของระบบเทียบกับกับมาตรฐานของกระทรวงอุตสาหกรรมที่กำหนดไว้
นอกจากนั้นห้องปฏิบัติการเคมีของบริษัทซึ่งได้รับการรับรองจากกรมโรงงานอุตสาหกรรม
และบริษัทวิเคราะห์ของเอกชนที่ได้รับการรับรองจากกรมโรงงาน
จะเก็บตัวอย่างมลภาวะร่วมกับเจ้าหน้าที่ดังกล่าว เพื่อให้มั่นใจในผลวิเคราะห์นั้นๆ
ซึ่งผลวิเคราะห์ของตัวอย่างมลภาวะที่ผ่านการบำบัดแล้วจะอยู่ในมาตรฐานของกรมโรงงานอุตสาหกรรม

5. การตรวจสภาพแวดล้อมในบริเวณที่พนักงานปฏิบัติงาน

บริษัทฯ ได้จัดตั้งคณะทำงานเพื่อตรวจสอบปริมาณก๊าซในบริเวณที่ทำงานของพนักงาน เพื่อตรวจสอบ
วิเคราะห์และควบคุม
เพื่อให้สิ่งแวดล้อมในบริเวณที่พนักงานปฎิบัติงานเพื่อให้เป็นไปตามมาตรฐานที่กำหนด
ประกาศโดยกระทรวงมหาดไทย

6. การตรวจสุขภาพของพนักงานประจำปี

นอกจากจะต้องควบคุมปริมาณของก๊าซที่ปล่อยออกสู่บรรยากาศและน้ำเสียที่ปล่อยออกสู่แหล่งน้ำสาธารณแล้ว
บริษัทฯ
ยังเอาใจใส่ดูแลสุขภาพขอพนักงานโดยบริษัทฯได้จัดให้มีการตรวจสุขภาพพนักงานทุกคนเป็นประจำทุกปี
เนื่องจากพนักงานอาจจะมีโอกาสได้รับสารเคมีเข้าสู่ร่างกายในขณะปฏิบัติงานซึ่งอยู่ใกล้ชิดกับเครื่องจักรหรือในบริเวณที่มีสารเคมีฟุ้งกระจายตลอดระยะเวลาการปฏิบัติงานในแต่ละวัน
เพื่อให้เกิดความมั่นใจว่าจะไม่เป็นอันตรายต่อสุขภาพและร่างกายของพนักงาน
และบริษัทฯมีหน้าที่ต้องรายงานผลการตรวจสุขภาพของพนักงานทุกคนให้กรมสวัสดิการและคุ้มครองแรงงาน
กระทรวงแรงงานและสวัสดิการสังคมเป็นประจำทุกปี

สิ่งปฏิกูลและวัสดุที่ไม่ใช้แล้ว

บริษัทฯ ได้รับอนุญาตให้ผลิต เส้นใยสังเคราะห์ กรดกำมะถันและคาร์บอนไดซัลไฟด์
ตามทะเบียนเลขที่ 3-44-1/20 อท.
ในการประกอบกิจการมีสิ่งปฏิกูลหรือวัสดุที่ไม่ใช้แล้วและของเสียเคมีวัตถุที่เกิดขึ้นในระหว่างการผลิตและบริษัทฯมีวิธีการกำจัด
ดังนี้

  1. สิ่งปฏิกูลหรือวัสดุที่ไม่ใช้แล้ว จากสำนักงาน บ้านพัก โรงอาหาร เศษไม้ เศษชิ้นส่วนของพืช
  เศษวัสดุก่อสร้าง เป็นต้น นำออกจากโรงงานและฝังกลบแบบถูกสุขลักษณะ (Sanitary
  Landfill) ในบริเวณที่ดินของเทศบาลอำเภอเมืองอ่างทอง

  2.สิ่งปฏิกูลหรือวัสดุที่ไม่ใช้แล้วที่เป็นของเสียจากแหล่งกำเนิดเฉพาะประเภท (Specific
  sources) คือ กากตะกอนปูนขาวจากการบำบัดน้ำเสียทางเคมีขั้นแรก (Primary Sludge)
  และกากตะกอนจากระบบบำบัดน้ำเสียขั้นที่สองแบบชีวภาพ(Biological
  treatment)บางส่วนจะนำออกจากโรงงานเพื่อฝังกลบอย่างปลอดภัย (Secure Landfill)
  โดยบริษัทที่ได้รับอนุญาตจากกรมโรงงานอุตสาหกรรม
  กากตะกอนจากระบบบำบัดน้ำเสียทางชีวภาพส่วนที่เหลือจะนำไปเผาร่วมกับเศษถ่านที่เหลือใช้จากกระบวนการผลิตคาร์บอนไดซัลไฟด์ซึ่งจะได้ไอน้ำนำกลับมาใช้ในการผลิตอื่นๆ

  3.สิ่งปฏิกูลหรือวัสดุที่ไม่ใช้แล้วซึ่งมีลักษณะและคุณสมบัติเป็นของเสียเคมีวัตถุ (Chemical
  Waste) คือของเสียจากกระบวนการผลิตที่เครื่องฉีดเส้นใย ซึ่งปนเปื้อนกรดกำมะถัน
  ความเข้มข้นประมาณ 8% จะนำออกจากโรงงานเพื่อการฝังกลบอย่างปลอดภัย (Secure
  Landfill) โดยบริษัทที่ได้รับอนุญาตจากกรมโรงงานอุตสาหกรรม

  4.น้ำมันหล่อลื่นที่ใช้แล้ว บริษัทฯได้รวบรวมไว้ในถังขนาด 200 ลิตร
  และจำหน่ายแก่บุคคลภายนอกซึ่งได้รับอนุญาตจากกรมโรงงานอุตสาหกรรมให้นำกลับไปใช้ประโยชน์อีก
  (Recycle)

หมายเหตุ ปัจจุบัน ทางบริษัทฯได้หยุดการใช้บ่อฝังกลบในบริเวณที่ดินอันเป็นกรรมสิทธิ์ของบริษัทฯ
และ นำตะกอน และของเสียที่เกิดขึ้นส่งไปบำบัดที่บริษัทซึ่งได้รับอนุญาตจากกรมโรงงานอุตสาหกรรม

6. งานที่ยังไม่ส่งมอบ เฉพาะงานโครงการ หรือซื้อขายที่มีมูลค่าสูง

- ไม่มี -